stanford-oval/wikipedia huggingface dataset:
משרד מודיעין הצי
ראו גם

מספן המודיעין
מינהל הביון של המטה הכללי של הצי הרוסי
הערות שוליים

↑  "Proud History". Office of Naval Intelligence. Office of Naval Intelligence. אורכב מ-המקור ב-2018-11-02. נבדק ב-26 באפריל 2016. {{cite web}}:  (עזרה)
↑  Hacker, Barton C.; Vining, Margaret (2007). American Military Technology. The Johns Hopkins University Press. p. 53. ISBN 978-0-8018-8772-7.
| --- | --- |
בקרת זהויות :  NLI: 987007596914605171  GND: 1056047-6  ISNI: 0000 0001 0727 2250  LCCN: n79108374  SUDOC: 028526295  VIAF: 151784999   WorldCat (עם VIAF): 151784999 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
מרכז ההצלה

מרכז ההצלה הוא ארגון המזוהה עם העדה החרדית שהוקם בשנת 2015 ופועל למניעת גיוס חרדים לצה"ל.
לטענת מקימי הארגון הגיוס הוא בגדר יהרג ואל יעבור והוא מכנה את פעילותו "הצלת נשמות משמד".
הארגון עורך פעילות הסברה ומפעיל עמדות קבועות מחוץ ללשכות הגיוס בתל השומר, בירושלים ועוד, במטרה לעודד חרדים לא להתגייס ולהעניק להם הדרכה משפטית בעניין.
רקע ופעילות

בשנת 2014 חוקקה הכנסת את התיקון לחוק הגיוס, לאחר שבג"ץ פסל את חוק דחיית שירות לתלמידי ישיבות שתורתם אומנותם. בתיקון, כמו בהחלטות ממשלה קודמות, הוגדרו יעדי גיוס שנתיים של אלפי בוגרי חינוך חרדי, במספרים גדלים, במטרה לגייס לצה"ל חרדים רבים באופן הדרגתי. בעקבות זאת הוקם הארגון. לפי תפישת הארגון גיוס חרדים לצבא, גברים ונשים, הוא בגדר יהרג ואל יעבור.
מרכז הארגון בשכונת מאה שערים בירושלים. ע"פ נתוני המרכז, עד כה נעזרו בו אלפי חרדים לצורך קבלת מעמד 'בני ישיבה', לאחר שזה הוסר מהם או לא הוענק להם[דרוש מקור].
הארגון עומד בקשר עם עורכי דין ומשלם להם כדי שיסייעו לפונים אליו להימנע משירות בצה"ל. עורכי הדין מגישים עבורו עתירות לבג"ץ בנושאים אלה.
לאחר שבג"ץ ביטל את התיקון לחוק הגיוס ב-12 בספטמבר 2017, עתר הארגון לבג"ץ בטענה שצה"ל אינו יכול לגייס את מי שלא התייצבו בלשכות הגיוס, בשוגג או במכוון, וצה"ל לא פעל לגייסם במשך שנתיים.[דרוש מקור] בספטמבר 2018 דחה בג"ץ את בקשת המדינה להחליט בעניין, ובכך הקפיא למעשה את גיוסם של חרדים מקבוצה זו עד לחקיקת חוק גיוס חדש.
הארגון מפעיל פרסום והסברה בערים החרדיות וכן מטה מתנדבים ומתנדבות המוצבים באופן קבוע מול לשכות הגיוס.
בין התומכים הבולטים של הארגון: גאב"ד העדה החרדית הרב יצחק טוביה וייס והרב יעקב מאיר שכטר מחסידות ברסלב.
מרכז ההצלה מפעיל את איחוד הישיבות, עמותה המאגדת ישיבות מחוגי "היישוב הישן" וקהילות העדה החרדית, ומייצגת אותם מול שלטונות צה"ל, כחלופה לוועד הישיבות, שאותו רואים אנשי הארגון כמשתף פעולה של הצבא.
חקירת משטרה בעניין הארגון

באוגוסט 2017 פשטה משטרת ישראל על משרדי הארגון במאה שערים, בחשד שפעיליו מעורבים בפעילות בלתי חוקית. רבים מתומכי הארגון התקבצו למקום וניסו למנוע את כניסת השוטרים תוך הפרות סדר. חלקם נעצרו ונגד אחרים הוגשו כתבי אישום. פעילות המשטרה סוקרה בהרחבה בעיתוני העדה החרדית וחסידות סאטמר, שטענו כי המשטרה נהגה באלימות כלפי אנשי הארגון ותושבי השכונה. הארגון טען כי מדובר ברדיפה פוליטית משום שהוא מסייע לחרדים לשמור על זכותם שלא להתגייס, בניגוד ליעדי הממשלה.
הערות שוליים

↑  כך למשל בקמפיין התרמה של הארגון
↑  באתר הכנסת
↑  יעל פרידסון, תלם יהב וקובי נחשוני, דרמה בבג"ץ: בוטל החוק שהעבירו החרדים לפטור מגיוס, באתר ynet, 12 בספטמבר 2017
↑  אבישי גרינצייג, ‏תקדים: בג"ץ הקפיא גיוס של בחורי ישיבות עד חקיקת חוק גיוס חדש, באתר מעריב אונליין, 20 בספטמבר 2018
↑  אלי שלזינגר, מכה למשטרה: עצורי 'מרכז ההצלה' שוחררו, באתר בחדרי חרדים, 9 באוגוסט 2017
↑  אלי שלזינגר, הפשיטה על 'מרכז ההצלה': כתבי אישום הוגשו כנגד המתפרעים, באתר בחדרי חרדים, 16 באוגוסט 2017
↑  הסערה בעולם היהודי בעקבות 'הפוגרום המשטרתי' נגד מרכז ההצלה באתר יידיש פוסט י"ח באב תשע"ז
↑  כתבה בערוץ 2 להורדה
| --- | --- |
בקרת זהויות :  NLI: 987011060911605171 
משרדי איחוד הישיבות ברחוב מלאכי בירושלים.
ניל בארטלט (מחזאי)

| --- | --- |
אין תמונה חופשית
 לידה:  1958 (בן 66 בערך) הרטפורדשייר, הממלכה המאוחדת 
 מדינה:  הממלכה המאוחדת 
 פרסים והוקרה:  קצין במסדר האימפריה הבריטית 
 
ניל ויויאן בארטלט (באנגלית: Neil Vivian Bartlett;‏ נולד ב-1958) הוא שחקן ובמאי תיאטרון, מתרגם וסופר בריטי. ב-1988 היה אחד המייסדים של חברת ההפקות "גלוריה", שהוקמה כדי להפיק עבודות שלו ושל ניקולס בלומפילד, לאה האוסמן וסיימון מלור.
קריירה מקצועית

ספרו הראשון של בארטלט, Who Was That Man, הראה כיצד ההיסטוריה הגאה של לונדון בשנות ה-90 של המאה ה-19 השפיעה על חייו של בארטלט כהומו בלונדון בשנות ה-80 של המאה ה-20. הרומן הרביעי שלו, The Disappearance Boy, ראה אור בלונדון בהוצאת בלומסברי סירקוס בינואר 2014; ספרו האחרון, Address Book יצא בהוצאת Inkandescent בנובמבר 2021.
תפקידי המשחק המוקדמים של בארטלט במסגרת "גלוריה" כללו את A Vision of Love Revealed in Sleep, Sarrasine ו-Night after Night. הוא שימש גם כמנהל אמנותי בתיאטרון הליריק בהאמרסמית' מ-1994 עד 2004 וביים שם הפקות של מחזות בריטיים קלאסיים, קלאסיקות זרות אותן תרגם או עיבד, וסדרה של מופעי חג מולד, ביניהם:
ההפקה הראשונה באנגלית של "ספלנדיד" מאת ז'אן ז'נה
"נסיך הומבורג" של קלייסט ו"המחלוקת" מאת מריבו
עיבודים ליצירותיו של דיקנס אוליבר טוויסט ו"מזמור חג המולד"
עיבוד של "המשרת" מאת רובין מוהם
לאחר שעזב את הליריק עבד בארטלט עם מפיקים מובילים בתיאטרון המלכותי הלאומי בלונדון, האולד ויק בבריסטול, הרויאל אקסצ'יינג' במנצ'סטר, פסטיבלי התיאטרון באדינבורו, מנצ'סטר וברייטון, פסטיבל אלדבורו, קרן ולקם ומוזיאון הטייט. כמו כן השתתף ב-2011 בפרויקט "66 ספרים" של תיאטרון בוש במסגרתו כתב יצירה המבוססת על פרק מתרגום המלך ג'יימס לתנ"ך.
עבודותיו > פרוזה

מי היה האיש ההוא: מתנה למר אוסקר ווילד (1988)
מוכן לתפוס אותו אם ייפול (1992)
מר קלייב ומר פייג' (1996)
Skin Lane (2007)
הילד הנעלם (2014)
ספר כתובות 2021
"כשתגיע העת; או: המקרה של האיש שלא ידע" (סיפור קצר)
עבודותיו > תיאטרון ורדיו

More Bigger Snacks Now (1985)
A Vision of Love Revealed in Sleep (חלק ראשון) (1987)
המיזנתרופ (1988)
הסוד של ליידי אודלי (1988–89)
A Vision of Love Revealed in Sleep (חלק שלישי) (1989–90)
ברניס עבור התיאטרון הלאומי המלכותי (1990)
בית הספר לנשים בתיאטרון דרבי (1990)
Sarrasine (1990–91)
האישה הנוקמת עבור תיאטרון ריגה (1991)
תן להם לקרוא לזה ג'אז (1991)
הלילה ה-12 בתיאטרון גודמן, שיקגו (1992)
A Judgment in Stone (1992)
משחק של אהבה ומזלי (1992–1993)
לילה אחר לילה (חלק ראשון) (1993)
תמונתו של דוריאן גריי (1993)
רומיאו ויוליה (1995)
המכתב מאת סומרסט מוהם (1995)
מקצועה של הגברת ווארן מאת ברנרד שו (1996)
Cause Celebre מאת טרנס רטיגן (1998)
שבעת הסקרמנטים של ניקולא פוסין (1998)
מלכת ורגר או השירות המלא של בט (2000)
In Extermis (2000)
עושה לך טוב (2001)
קמיל - עיבוד ל"גברת עם הקמליות" (2003)
פריקלס מאת וויליאם שייקספיר (2003)
דון ז'ואן מאת מולייר (2004)
בלתי סביר (2004)
דידו, מלכת קרתגו מאת כריסטופר מרלו (2005)
אוליבר טוויסט (2007)
המשרתות מאת ז'אן ז'נה (2007)
הלילה ה-12 (2008)
בעל אידיאלי מאת אוסקר ווילד (2008)
רומיאו ויוליה מאת (2008)
כולם אוהבים מנצחים (2009)
The Turn of the Screw מאת בנג'מין בריטן (2009)
Or You Could Kiss Me (2010)
פיק דאם מאת צ'ייקובסקי (2011)
תמונתו של דוריאן גריי מאת אוסקר ווילד (2012)
תקוות גדולות מאת צ'ארלס דיקנס (2013)
אוון וינגרייב מאת בנג'מין בריטן (2014)
הדבר מאת אלבר קאמי (2017)
מדיאה מאת ז'אן רנה למואן (2017)
24 שעות של שלום (2019)
חשיבותה של רצינות (2020)
עבודותיו > טלוויזיה

בשביל זה יש חברים (ערוץ 4, 1988)
איפה האהבה? (BBC 2, 1988)
פדגוג (1988) עם סטיוארט מרשל
כה חזקה האהבה שלי (ערוץ 4, 1989)
עכשיו זה בוקר (ערוץ 4, 1992)
הערות שוליים

↑  From the programme to the 1993 Traverse Theatre production of Night After Night.
↑  "Bartlett Stands Down as Lyric Hammersmith Chief - Whatsonstage.com". אורכב מ-המקור ב-10 באוקטובר 2012. נבדק ב-13 באפריל 2010. {{cite web}}:  (עזרה)
↑  "Bush Theatre". אורכב מ-המקור ב-4 ביולי 2011. נבדק ב-2012-06-19. {{cite web}}:  (עזרה)
| --- | --- |
בקרת זהויות :  NLI: 987007436733405171  BNE: XX1580226  BnF: cb12373110q (data)  GND: 121305694  ICCU: LO1V160408  ISNI: 0000 0001 0912 3101  LCCN: n88679520  NTA: 075170469  SUDOC: 032765185  Trove: 1456959  VIAF: 69008859   WorldCat (עם VIAF): 69008859 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניל בארטלט (מחזאי)".
מריה לואיזה גרוס

מריה לואיזה "מאלה" גרוס (בגרמנית: Maria-Luisa Grohs; נולדה ב-13 ביוני 2001) היא כדורגלנית גרמנייה, המשחקת בעמדת השוערת בבאיירן מינכן מהבונדסליגה לנשים ובנבחרת גרמניה.
קריירת מועדונים > נוער

גרוס החלה את קריירת הכדורגל שלה במועדון גיוונבנק מעיר מגוריה מינסטר. ב-2016 עברה לקבוצת הנוער של המועדון בוכום(גר'), ובמדיה השתתפה ב-17 משחקים במסגרת הבונדסליגה לצעירים במחוז מזרח-מערב(גר'). בתום עונת 2016-17 ירדה הקבוצה ליגה, וכך גרוס שיחקה במסגרת הליגה האזורית לנוער במחוז מערב.
קריירת מועדונים > בוגרים > באיירן מינכן ב'

לקראת עונת 2019-20 עברה גרוס למועדון באיירן מינכן מהבונדסליגה לנשים. בתחילה שיחקה במדי הקבוצה השנייה של המועדון ששיחקה בבונדסליגה השניה(אנ'). את הופעת הבכורה שלה בקבוצה ערכה ב-11 באוגוסט 2019, בניצחון 4:1 על קבוצת המילואים של איינטרכט פרנקפורט.
קריירת מועדונים > בוגרים > באיירן מינכן

ב-30 בינואר 2021 שיחקה לראשונה במדי הקבוצה הראשונה של באיירן, בניצחון 13:0 על וולדורפר(גר') בגביע הגרמני.
את הופעת הבכורה שלה בבונדסליגה ערכה ב-17 באפריל 2021, בהפסד 3:2 להופנהיים(אנ').
לקראת עונת 2022-23, הפכה גרוס לשוערת הפותחת של באיירן. ב-27 באוקטובר 2022, במשחק ליגת האלופות לנשים נגד בנפיקה ליסבון(אנ'), במצב של 2:2, עצרה גרוס פנדל של בנפיקה בדקה ה-89, ודקות לאחר מכן כבשה ג'ורג'יה סטאנוויי את שער היתרון לבאיירן, מה שהוביל לניצחון 3:2 בחוץ.
קריירה בינלאומית > נבחרות צעירות

גרוס שיחקה תחת התאחדות הכדורגל של וסטפאליה(אנ') בגילאי 14, 16 ו-18, בין השנים 2015-2018, במסגרת הגביע הלאומי.
ב-16 בפברואר 2017 ערכה גרוס את הופעת הבכורה שלה במדי נבחרת גרמניה עד גיל 16(אנ'), בניצחון 2:1 על נבחרת פורטוגל עד גיל 16. 4 ימים לאחר מכן, שיחקה בהפסד 2:0 לנבחרת הולנד עד גיל 16.
ב-29 בנובמבר 2017 שותפה לראשונה במשחקי נבחרת גרמניה עד גיל 17(אנ'), בניצחון 4:1 על נבחרת פינלנד באותו הגיל.
בין ה-30 באוגוסט 2019 ל-9 במרץ 2020, שותפה גרוס ב-6 משחקים במדי נבחרת גרמניה עד גיל 19(אנ').
קריירה בינלאומית > נבחרות בוגרות

בספטמבר 2022 נקראה גרוס לראשונה להתאמן יחד עם סגל הנבחרת הבוגרת.
הישגים ותארים

באיירן מינכן
בונדסליגה: 2020-21
הערות שוליים

↑  הפרופיל של מאלה גרוס, באתר באיירן
↑  באיירן ניצחה 13:0 בגביע הגרמני, באתר datecenter.dfb.de
↑  באיירן הפסידה 3:2 להופנהיים, באתר datecenter.dfb.de
גרוס במדי באיירן מינכן ב-2019
מרכז העסקים הראשי של לוס אנג'לס

| --- | --- |

 מידע
 עיר:  לוס אנג'לס 
 שטח:  8.538 קמ"ר 
 אוכלוסייה:  85,000 (ערך בלתי־ידוע)
 קואורדינטות:  34°03′25″N 118°14′17″W﻿ / ﻿34.057°N 118.238°W﻿ / 34.057; -118.238
 he
 
המיקום של אזור מרכז העסקים הראשי של לוס אנג'לס בלוס אנג'לס
מרכז העסקים הראשי של לוס אנג'לס (באנגלית: Downtown Los Angeles) הוא אזור מרכז העסקים של העיר לוס אנג'לס שבמדינת קליפורניה שבארצות הברית. אזור זה, המשתרע על פני כ-15.1 קמ"ר, כולל גם שכונת מגורים ובה כ-85 אלף תושבים.
מרכז העסקים הראשי של לוס אנג'לס נתחם בנהר לוס אנג'לס ממזרח, העיר ורנון ממזרח, רחוב אלמיידה, שדרות סיזאר צ'אבז, ושדרות סנסט, ושדרות מארוויו ממערב, והרחוב סטדיום וויי, לילאק טראס, ונורת' ברודוויי מצפון. באזור מרכז העסקים הראשי של לוס אנג'לס ישנם בין היתר מבני ממשל רבים, וכמו גם תיאטראות, גורדי שחקים, מרכזי קניות ייחודיים, ופארקים רבים.
נכון לשנת 2013 עבדו באזור מרכזי העסקים הראשי של לוס אנג'לס מעל ל-500,000 אנשים.
אטרקציות התיירות הנודעות ביותר באזור זה הם אזור הצ'יינהטאון של לוס אנג'לס, והיכל הספורט סטייפלס סנטר.
גלריה

אזור הצ'יינהטאון של לוס אנג'לס
המוזיאון לאמנות עכשווית
סטייפלס סנטר
אולם הקונצרטים על שם וולט דיסני
מרכז העסקים הראשי של לוס אנג'לס
נויה צייטשריפט פיר מוזיק

העמוד הראשון של ה-Neue Zeitschrift für Musik, מיום 30 באפריל 1850
Die neue Zeitschrift für Musik (גרמנית: כתב העת החדש למוזיקה) הוא כתב עת מוזיקלי מייסודו של רוברט שומאן. כתב העת הופיע לראשונה באפריל 1834 בעזרתו של יוליוס קנר (Julius Knerr), העורך הרשמי הראשון. בשנת 1835 הפך רוברט שומאן רשמית לעורך הראשי של העיתון.
בשנת 1854, שומאן פרש מעריכתו של כתב העת. ובשנת 1855, התמנה פרנץ ברנדל כעורך של כתב העת. פרנץ ברנדל, הגה את הביטוי האסכולה הגרמנית החדשה, והיה ממתנגדי השמרנים שביניהם היו שומאן, ברהמס ועוד. דבר זה הוביל למלחמת הרומנטיקנים.
כתב העת כלל בעיקר ביקורות מוזיקה. בימיו של שומאן, ביקורת המוזיקה לא התייחסה על פי רוב לביצועים, אלא ליצירות מוזיקליות חדשות שנכתבו באותה תקופה. שומאן הרשה לעצמו לבקר מלחינים ויצירות בהתאם לתפישת עולמו האמנותית, כמו שהובעה בגילוי הדעת הרעיוני שלו - Davidsbund. שומאן עצמו עבד בעיתון עד יוני 1843. בעיתון זה פורסם גם גילוי הדעת של ריכרד וגנר במאמר "היהדות במוזיקה". המאמר ספג ביקורת חריפה, הן על תוכנו והן על הנהלת העיתון שפרסמה אותו. בעיתון גם הביע שומאן, במאמר חד-פעמי שנים לאחר שפרש מעריכתו, את התלהבותו מהכישרון הצעיר והלא-ידוע, אז בן 20 בלבד, יוהנס ברהמס.
מתוק מתוק

| --- | --- |
 סינגל בביצוע להקת פיקוד הצפון
 יצא לאור:  1971 
 שפה:  עברית 
 אורך:  4.45 דק' 
 כתיבה:  אילן גולדהירש 
 לחן:  אילן מוכיח 
 
"מתוק מתוק" הוא שיר שכתב אילן גולדהירש והלחין ועיבד אילן מוכיח. להקת פיקוד הצפון ביצעה את השיר בשנת 1971 עם הסולן יגאל בשן שהפך לאחד מלהיטיה הגדולים. השיר עמד בראש מצעד הפזמונים באותה השנה במשך חמישה שבועות רצופים ונבחר כשיר השנה במצעד הפזמונים ה'תשל"א של קול ישראל, אשר שודר בתוכנית מקום בצמרת ברשת ג', וגם במצעד השנתי של גלי צה"ל.
רקע

השיר נכתב לפי בקשתו של בשן, שפנה אל מוכיח, מנהלה המוזיקלי של התוכנית, בבקשה לכתוב שיר בסגנונה של אריתה פרנקלין.
השיר נכלל ב"חייך לעולם", תוכניתה ה-18 של להקת פיקוד הצפון שביים ג'וקי ארקין וניהל מוזיקלית אילן מוכיח. בתוכנית נכלל גם השיר סיירת אגוז, שזכה אף הוא להצלחה והגיע למקום התשיעי במצעד השנתי.
פזמון השיר הוא ”מתוק, מתוק, הוא טעם החיים, אם רק יודעים כיצד לטעום, אם רק יודעים.” והוא עוסק בהשקפה חיובית על החיים ”בלי 'למה איך ואם'”.
סולן השיר, יגאל בשן ביצע את השיר גם בעצמו בעיבוד יורם צדוק. בשנת 1996 עיבד לו גרסת רוקנ'רול לסיבוב הופעות שערך אחרי הפסקה בת שבע שנים. בשנת 2001 כלל את השיר באלבום האוסף "ציפור קטנה בלב א'".
תיקי דיין ביצעה עם חבורת לול גרסה פרודית לשיר בשם "חמוץ חמוץ" שנכלל בתוכנית השלישית של לול. את קולות הרקע ביצעו אריק איינשטיין ואורי זוהר.
הערות שוליים

↑  עמ' 162, טסלר (2007): שמוליק טסלר, "שירים במדים", הוצאת יד יצחק בן-צבי, 2007)
↑  חייך לעולם, באתר "פזמונט"
↑  תוכנית י"ח - חייך לעולם - שרים במדים, "הלהקות הצבאיות"
↑  יוסי חרסונסקי, שיר השנה: "מתוק מתוק" - יוסמיוסיק, באתר יוסמיוסיק, ‏23 במרץ 2016
↑  מילות השיר "חמוץ חמוץ", באתר שירונט
משרד ננסן הבין-לאומי לפליטים

משרד ננסן הבין-לאומי לפליטים (באנגלית: Nansen International Office for Refugees, בצרפתית: Office International Nansen pour les Réfugiés) היה ארגון שהוקם ב-1930 על ידי חבר הלאומים ונקרא על שמו של פריטיוף ננסן, זמן קצר לאחר מותו והיה אחראי מבחינה בינלאומית על פליטים מאזורי מלחמה בין השנים 1930 – 1939. הארגון ידוע בעיקר בשל דרכוני ננסן שהנפיק ושאפשרו לאנשים חסרי לאומיות לעבור ממדינה למדינה. הארגון קיבל את פרס נובל לשלום ב-1938.
היסטוריה

משרד ננסן הבינלאומי לפליטים הוקם ב-1930 על ידי חבר הלאומים, זמן קצר לאחר מותו של פריטיוף ננסן כדי להמשיך את פועלו הבינלאומי המוצלח לסיוע לפליטים. לפיכך הוא המשיך את פועלו של הארגון שננסן הקים בז'נבה, שווייץ ב-1921. חבר הלאומים גם מימן את ההוצאות המנהלתיות של המשרד לפליטים, שכן הוצאותיו היו רק על הנפקת הדרכונים ופעולות הרווחה שלו מומנו על ידי תורמים פרטיים.
תפקידו של הארגון היה לספק תמיכה פוליטית וחומרית לפליטים. פליטים מגרמניה הנאצית או ממלחמת האזרחים בספרד לא יכלו לקבל סיוע מהארגון, אף על פי שמדינות רבות סירבו לקבל את הפליטים הללו.
למרות בעיות אלו, הוענק פרס נובל לשלום לארגון ב-1938 עבור פועלו, אך עקב פירוקו זמן קצר לאחר מכן, כספי הפרס הועברו לארגון הפליטים החדש של חבר הלאומים.
במהלך כהונתו בת שמונה שנים משרד ננסן צמצם את מספר הפליטים מיותר מ -1,000,000 ל 500,000. השיטות לסייע לפליטים כללו עזרה חומרית ומינהלית כאחד; המשרד נתן הלוואות לקידום עזרה עצמית וסייע לפליטים באבטחת מסמכים כמו אישורי עבודה ושהייה. שירות נוסף של המשרד היה להגן על פליטים מגירוש ועוולות אחרות מסוג זה. בסך הכל, משרד ננסן התערב ביותר מ-800,000 מקרים.
הישגים

משרד הפליטים הצליח להגיע לכמה הישגים בשנות קיומו. דוגמה אחת היא שהמשרד היה אחראי לאימוצה של אמנת הפליטים של 1933 על ידי 14 מדינות.
המשרד סייע במציאת מקלט במבנים שהוקמו לשם כך בסוריה ובלבנון עבור 40,000 פליטים ארמנים, וזאת לאחר יישובם של 10,000 פליטים נוספים בירוואן.
משרד הפליטים היה גם אחראי להצלחה של יישוב פליטי חבל הסאר בפרגוואי לאחר 1935.
מרכז העסקים הראשי של מלבורן

| --- | --- |

 מידע
 עיר:  הסיטי של מלבורן 
 שטח:  6.5 קמ"ר 
 אוכלוסייה:  54,941 (10 באוגוסט 2021)
 קואורדינטות:  37°48′50″S 144°57′52″E﻿ / ﻿37.8137756°S 144.9645192°E﻿ / -37.8137756; 144.9645192
 he
 
מרכז העסקים הראשי של מלבורן
מרכז העסקים הראשי של מלבורן (באנגלית: Melbourne city centre), אשר מכונה גם "The CBD" או "The City", הוא אזור מרכז העסקים של העיר מלבורן שבאוסטרליה. אזור זה, המשתרע על פני כ-1.79 קמ"ר, וכלל כ-47 אלף תושבים נכון ל-2016.
מרכז העסקים הראשי של מלבורן נחשב למרכז המסחר העיקרי של אוסטרליה. באזור זה נמצאים חמישה מתוך ששת המבנים הגבוהים ביותר באוסטרליה.
זהו האזור המתויר ביותר במלבורן אשר כולל את רוב אטרקציות התיירות של העיר ואת מרכז סצנת חיי הלילה של העיר.
הערות שוליים

↑  Richards, Tim. "It's rooted: Aussie terms that foreigners just won't get". Traveller (באנגלית אמריקאית). נבדק ב-2017-01-11.
ערך זה הוא קצרמרבנושא אוסטרליה. אתם מוזמנים לתרום לוויקיפדיה ו.
מרכז העדכונים

| --- | --- |


התכונה בגרסת מערכת ההפעלה iOS 7
 מפתח:  אפל
 מחזור חיים:  12 באוקטובר 2011 (עם כניסתה של מערכת ההפעלה iOS 5) – הווה
 מערכת הפעלה:  iOS 5 והלאה macOS 10.8 והלאה
 סוג רישיון:  קנייני
 קטגוריה:  תכונה במערכות ההפעלה למכשירי אפל
מרכז העדכונים (באנגלית: Notification Center) היא תכונה במערכות ההפעלה של חברת אפל, המספקת סקירה של התראות מיישומים. התכונה קיימת במכשירי האייפון, האייפוד והאייפד במערכת ההפעלה iOS 5 והלאה, ובמחשבים הניידים והנייחים של אפל במערכת ההפעלה macOS 10.8 והלאה. התכונה מציגה ומקבצת הודעות והתרעות שעוד לא נקראו, עליהן יכול המשתמש להקיש בשביל לקרוא את ההודעה במלואה ולהיכנס ליישום ממנו הגיעה. כמו כן, המשתמש יכול לבחור אילו יישומים יופיעו במרכז העדכונים, לפי התאמתו האישית. אפל שחררה תחילה את התכונה בהשקת ה-iOS 5 באוקטובר 2011, והודיעה שהתכונה תהיה זמינה גם ב-Mac, כחלק ממערכת ההפעלה OS X Lion Mountain בחודש יולי 2012.
תכונות

מרכז העדכונים שוחרר בצאת מערכת ההפעלה iOS 5 כדי להחליף את המערכת הקודמת והתמודדות עם ההתרעות שמגיעות מיישומים. במקום שההתרעה תפריע למשתמש בזמן שימוש במכשירים, ההתרעה תיכנס אל תוך המרכז ויוצג באנר בחלק העליון של המסך. זה מאפשר למשתמש להמשיך ולהשתמש במכשיר שלו, והבאנר יעלם לאחר זמן של כמה שניות. כדי לראות את ההתרעה, על המשתמש להחליק את האצבע מהחלק העליון של המסך מטה (במכשירים אייפון, אייפוד ואייפד), כדי שיפתח מעין וילון, שבו כל ההתרעות שעוד לא נקראו מהיישומים שבמכשיר יוצגו. במחשבים של אפל, על ידי לחיצה על כפתור מרכז העדכונים. את התרעות שתוצגנה במרכז זה ניתן לבחור על פי התאמה אישית של המשתמש, על ידי כניסה להגדרות ובחירת היישומים שמהם תגיע ההתרעה (תמונה מספר 4). בתוך המרכז, כדי לקרוא את ההתרעה במלואה ולהגיע אל היישום ממנו הגיעה ההתרעה, יש ללחוץ על באנר ההתרעה. כאשר ילחץ המשתמש על הבאנר ויכנס אל תוך היישום, בפעם הבאה שיפתח את מרכז העדכונים ההתרעה לא תהיה כיוון שסומנה כ"נקראה". משתמשים יכולים גם להסיר התרעות ממרכז העדכונים מבלי לקרוא אותן על ידי נגיעה על סימון ה-X שקיים בכל באנר (תמונה מספר 1) ולאחר מכן על ידי נגיעה על "נקה" (תמונה מספר 2). כאשר מכשיר ה-iOS נעול, התרעות חדשות שמופיעות על מסך הנעילה (תמונה מספר 5), ניתן לקרוא אותן על ידי החלקת הסמל של היישום משמאל לימין לכל אורך ההודעה (תמונה מספר 6).
מרכז העדכונים ב-אייפון ו-אייפוד טאץ' כולל גם יישומון מזג אוויר ומניות. ביישומון של מזג האוויר מוצג מידע על מזג האוויר במיקום הנוכחי של המשתמש, וביישומון של המניות, מוצג מידע על מניות שהמשתמש בחר להציגן. תכונה זו אינה זמינה באייפד וב-OS X. המשתמש יכול גם לבחור באפשרות להציג את יישומוני פייסבוק וטוויטר, שמאפשרים לו לשלוח טוויטים או לעדכן את הסטטוסים שלו ישירות ממרכז העדכונים. (תמונה מספר 3)
כל התרעה שמגיעה מיישום ונכנסת לתוך מערכת ההתרעות מסופקת על ידי אפל, וגם הודעות מקומיות, עשויות להיכנס לתוך מרכז העדכונים. יישומי OS X, יכולים להיכנס לתוך המערכת הזו רק אם הם מורדים מ-Mac App Store. משתמשים יכולים להתאים אישית את מה שהם רוצים שיופיע במרכז העדכונים, ויכולים לבחור להפסיק התרעות המגיעות מיישומים מסוימים המופיעים במרכז, או בשליחת התרעות למסך שלהם. משתמשי OS X יכולים להשבית התרעות ליום, דבר העוצר הופעת התרעות המופיעות על המסך. עם זאת, כל ההתרעות שנשלחו בתקופה זו עדיין גלויות במרכז ההתרעות. שירות דומה כלול ב-6 iOS כחלק מהתכונה נא לא להפריע, המאפשרת השבתה של כניסת התרעות מיישומים, שיחות ועדכונים, למשך תקופה מסוימת של זמן שנקבעת על ידי המשתמש.
נוכל (מבוכים ודרקונים)

נוכל (באנגלית: Rogue) או  גנב (Thief) הוא אחד ממקצועות השחקן הבסיסים במשחק התפקידים "מבוכים ודרקונים" על מהדורותיו השונות. כשרונותיו העיקריים של הגנב הם יכולת ההתגנבות שלו ואמצעי התחבולה שלו עקב היותו חשאי וזריז. בנוסף, הוא גם טוב בהתקנת מלכודות, ניטרולן, פריצת מנעולים והתקפה מפתיעה.
למרות השם שניתן לדמות זו, לא כל הדמויות הזריזות והחמקניות מסוג זה הן גנבים. למשל, מרגלים בעלי התכונות החמקניות והחשאיות נחשבים למקצוע הנוכלות אף על פי שאינם גנבים.
מאפיינים

לנוכלים יכולת למידה רבה, כך הם יכולים להתמקד ברכישת מיומנויות רבות יותר ביחס למקצועות קרביים אחרים. נוכל יכול להנחית מכה חזקה באופן פתאומי על יריבו או לתת חבטה ב"עקב אכילס" ולגרום נזק רב הרבה יותר על אף שכוחו הפיזי אינו גדול. נוכלים אינם יכולים להטיל לחשים וקסמים, אך הם יכולים להשתמש במגילות ובחפצים קסומים אחרים. זריזות חשובה מאוד לנוכל, משום שהיא משפיעה על המיומנות. נוסף על כך, נוכל לא נוהג לעטות שריון כבד שיספק לו הגנה משום שהדבר גורם לו להיות פחות זריז ומכביד עליו. תבונה חשובה גם היא, שכן הנוכל זוכה ליותר נקודות מיומנות בזכותה.
בניגוד לחלק מבעלי מקצוע אחרים, הנוכלים אינם מרגשים חיבה גדולה כלפי נוכלים אחרים ואינם משתפים איתם פעולה באופן מובהק, אלא רק למדו שלא כדאי לסמוך על נוכלים אחרים אפילו יותר מכל אחד אחר.
נוכל בדרך כלל מתמקד בכלי נשק המאפשרים התגנבות שקטה כגון אקדח, קשת ופגיון.
נוכלים עשויים להשתמש בשריונות קלים אשר לא יפריעו להם לנוע, אך לרוב לא ישתמשו במגינים.
לקריאה נוספת

בעברית - ספר הבסיס של פאת'פיינדר בעולמות פראיים
באנגלית - ספר החוקים לשחקן של מבוכים ודרקונים מהדורה חמישית
משוואת קושי-אוילר

משוואת קושי-אוילר (לעיתים נקראת משוואת אוילר בלבד) היא משוואה דיפרנציאלית רגילה, אשר לה דרך פתרון ייחודית שקשורה לפתרון משוואות דיפרנציאליות ליניאריות עם מקדמים קבועים. קרויה על שמותיהם של המתמטיקאים אוגוסטן לואי קושי ולאונרד אוילר.
הגדרה פורמלית

צורתה הכללית של משוואות אוילר ההומוגנית היא כלהלן:
\sum _{i=0}^{n}{{{a}_{i}{x}^{i}}\cdot {y}^{(i)}(x)}={a}_{n}{x}^{n}{y}^{(n)}+{a}_{n-1}{x}^{n-1}{y}^{(n-1)}+...{a}_{0}{y}=0
כאשר המקדמים  a_{i} הם מספרים ממשיים, ו- y(x) היא פונקציה ממשית משתנה. הסדר של המשוואה הנ"ל הוא  n אם מתקיים  a_{n}\neq 0. במקרה זה, היות שמדובר במשוואה ליניארית הומוגנית, יש לה n פתרונות בלתי תלויים המהווים מרחב וקטורי.
משוואות אוילר הלא הומוגנית היא מהצורה:
{a}_{n}{x}^{n}{y}^{(n)}+{a}_{n-1}{x}^{n-1}{y}^{(n-1)}+...{a}_{0}{y}=f(x)
כאשר המקדמים ממשיים ו- f היא פונקציה ממשית כלשהי.
לעיתים דנים במשוואה המנורמלת, כלומר כאשר המקדם של הנגזרת מהסדר הגבוה ביותר הוא 1. במשוואה מסדר  n>0, תמיד ניתן להגיע לצורה זו על ידי חלוקה במקדם, ולכן מעתה נתייחס למשוואה כבצורה:
{x}^{n}{y}^{(n)}+{a}_{n-1}{x}^{n-1}{y}^{(n-1)}+...{a}_{0}{y}=f(x)
דוגמאות

נציג מספר משוואות אוילר.
{x}^{2}{y}''+2xy'-2y=0 - אפשר להיווכח בכך ש- y(x)={\frac {1}{{x}^{2}}} וגם  y(x)=x הם פתרונות בלתי-תלויים למשוואה, ולכן צירוף ליניארי שלהם הוא הפתרון הכללי.
{x}^{2}{y}''-x{y}'+y=0 - הפונקציה  y(x)=x היא פתרון למשוואה, כמו גם  y(x)=xln(x). היות שהם בלתי-תלויים ליניארית, שניהם מהווים בסיס ולכן הפתרון הכללי הוא צירוף ליניארי של שני אלו.
{x}^{2}{y}''+xy'+y=0 - שני הפתרונות הבלתי-תלויים למשוואה הם  {y}_{1}(x)=sin(ln(x)),{y}_{2}(x)=cos(ln(x)).
מעבר למשוואה עם מקדמים קבועים

עובדה חשובה אודות משוואת אוילר היא שהיא שקולה למשוואה ליניארית עם מקדמים קבועים - משוואה מהצורה
\sum _{i=0}^{n}{{{a}_{i}}\cdot {y}^{(i)}(x)}={a}_{n}{y}^{(n)}+{a}_{n-1}{y}^{(n-1)}+...{a}_{0}{y}=0
השקילות מתבצעת על ידי ההצבה  x=\operatorname {sgn} (x){e}^{t}. לצורך הפשטות, נניח שלפנינו משוואת אוילר הבאה:  {x}^{2}y''+{a}_{1}xy'+{a}_{0}{y}=0
אם נגביל את הדיון עבור  x>0, נשתמש בהצבה  x={e}^{t}, ומתוכה נקבל  t=ln(x). הנגזרות נתונות, לפי כלל השרשרת, על ידי:
y'={\frac {dy}{dx}}={\frac {dy}{dt}}{\frac {dt}{dx}}={\frac {1}{x}}{\frac {dy}{dt}}={e}^{-t}{\frac {dy}{dt}}
y''={\frac {d}{dx}}{\frac {dy}{dx}}={\frac {d}{dt}}({e}^{-t}{\frac {dy}{dt}}){\frac {dt}{dx}}=(-{e}^{-t}{\frac {dy}{dt}}+{e}^{-t}{\frac {{d}^{2}y}{d{t}^{2}}}){e}^{-t}
אם נציב חזרה על המשוואה המקורית נקבל:
 {\frac {{d}^{2}y}{d{t}^{2}}}+({a}_{1}-1){\frac {dy}{dt}}+{a}_{0}y=0, אכן משוואה ליניארית עם מקדמים קבועים.